ASEFA ปิดเทรดวันนี้ 5.95 บ. เหนือ IPO กว่า 60%
ASEFA ปิดเทรดวันแรกที่ 5.95 บ. เพิ่มขึ้น 2.25 บ. หรือ 60.81% สูงสุดที่ 7.65 บาท ต่ำสุดที่ 5.40 บาท มูลค่าซื้อขายที่ 4.02 พันลบ.
5 ส.ค. 2558

ผู้สื่อข่าวรายงานว่า ราคาหุ้นบริษัท อาซีฟา จำกัด (มหาชน) หรือ ASEFA ปิดเทรดวันแรกที่ 5.95 บาท เพิ่มขึ้น 2.25 บาทหรือ 60.81% สูงสุดที่ 7.65 บาท ต่ำสุดที่ 5.40 บาท  มูลค่าซื้อขายที่ 4.02 พันล้านบาท
อนึ่ง ASEFA เป็นผู้ผลิตและจำหน่ายสวิทซ์บอร์ดไฟฟ้าชั้นนำของไทย เติบโตตามปริมาณการใช้ไฟฟ้าของประเทศ แม้กำไรปี 57 จะลดลง 38% จากปีก่อน เนื่องจากผลของการเมือง แต่คาดว่าปี 58 กำไรจะดีขึ้นทุกไตรมาสและทำให้ทั้งปีโต 63% จากปีก่อนตามการฟื้นตัวของเศรษฐกิจในครึ่งปีหลังปี 58จากการผลักดันโครงการลงทุนต่างๆ ของภาครัฐทั้งด้านคมนาคมและพลังงาน